  Майя Бывальцева 25-тӥ тулыспаллы Удмуртиын эшшо 91 адямилэсь выль коронавирус инфекциез шараязы. Черламъёс пӧлын 14 аресозь вить пиналъёс но 65 арессэс ортчем 27 муртъёс. Со сярысь элькунысь оперативной штаб ивортӥз. Диагноззы Ижкарын 39 улӥсьёслэн зэмаз, Дэри ёросын – 18, Глазкарын – 10, Глаз ёросын – сизьым, Якшур-Бӧдья, Шаркан ёросъёсын – быдэн ньыль, Кез ёросын – куинь, Красногорск, Пичи Пурга ёросъёсын – быдэн кык, Яр, Балезино ёросъёсын – быдэн одӥг. 96 адями висёнэз вормиз Туннэ нуналлы Удмуртиын выль коронавирус инфекциен черлан 28 сюрс 38 учыр лабораториосын зэматэмын. 24 сюрс 660 адями йӧназ, 360 мурт кулӥз. Та дыре 120 висисьёслэн тазалыксы секыт лыдъяське. Элькунын выль коронавирус инфекцилы 872 сюрс 573 эскеронъёс ортчытӥзы, берло нуналскын – 885. Тодэ вайытом, та арняе Удмуртие коронавирус инфекцилы пумит эшшо 10 сюрс 400 доза вакцина вуиз.  Тегъёс: Тазалык Ижкар висён Удмуртия коронавирус  